Esély Szociális Társulás
Elnöke
ELŐTERJESZTÉSE
az Esély Szociális Társulás Társulási Tanács 2018. szeptember 5-ei ülésére

Ügyiratszám: VII /495-2/2018.

Tárgy: Az Esély Szociális Társulás Szociális és Gyermekjóléti Központ részére pótelőirányzat biztosítása
Az előterjesztés tárgyalása az Esély Szociális Társulás Társulási Tanács 4/2013.(V.30.) sz. határozatával jóváhagyott Szervezeti és Működési Szabályzata (továbbiakban: SZMSZ) IV. fejezet 11. pontja alapján nyilvános ülésen történik.
Tisztelt Társulási Tanács!

Az ESZT Szociális és Gyermekjóléti Központ vezetője az előterjesztés mellékletét képező kérelemmel fordult a Társulási Tanácshoz.

A kérelemben foglaltak szerint az intézmény vezetője az intézményben elhasználódott eszközök pótlása, illetve a zavartalan, biztonságos működés érdekében az alábbi tárgyi eszközök beszerzését és az ehhez szükséges forrás biztosítását kérte:

	Megnevezés
	Darabszám

	irodai szék, ügyfél váró szék
	16

	számítógép konfiguráció
	3

	notebook
	1

	multifunkciós nyomtató
	1

	szolgálati kerékpár
	2

	zárható szekrény
	4

	íróasztal
	2


A Tanács a 8/2018. (V.23.) sz. ESZT határozatával fogadta el az Esély Szociális Társulás 2017. évi költségvetésének végrehajtásáról szóló beszámolót, melyben a 2017. évi szabad maradvány terhére 1.800 e Ft felhalmozási céltartalékot különített el a fenntartásában működő intézmény 2018. évi eredeti költségvetésében nem tervezett, de a működéshez szükséges tárgyi eszközök beszerzésére. 

Fentiekre tekintettel javaslom a céltartalékba helyezett 1.800 e Ft összeg felszabadítását és ezzel egyidejűleg az intézmény költségvetésében történő biztosítását.
Melléklet: az Esély Szociális Társulás Szociális és Gyermekjóléti Központ vezetőjének kérelme
Határozati javaslat a Társulási Tanács részére:
1. Az Esély Szociális Társulás Társulási Tanácsa az Esély Szociális Társulás 2018. évi költségvetésében a 1.800 e Ft összegű tárgyi eszközök beszerzése az intézményben elnevezésű céltartalékot felszabadítja és ezzel egyidejűleg a fenntartásában működő intézmény költségvetésében a beruházásokra biztosított forrást 1.800 e Ft összeggel megemeli.
2. Az Esély Szociális Társulás Társulási Tanácsa felkéri a Társulási Tanács Elnökét, hogy az előirányzat átvezetéséről a költségvetési határozat következő módosítása során intézkedjék.
A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.
Határidő: azonnal

Felelős: Elnök

Végrehajtást végzi: Budaörsi Polgármesteri Hivatal
Budaörs, 2018. augusztus
………………………………….

Társulási Tanács elnöke
Az előterjesztést készítette: 

Látta:

